CELEX: 32014D1118(01)
Language: et
Date: 2014-11-17 00:00:00
Title: Komisjoni rakendusotsus, 17. november 2014 , milles käsitletakse komisjoni rakendusotsusega 2014/C 166/05 hõlmatud 2014. aasta tööprogrammi muutmist ja tööprogrammi vastuvõtmist ning toidu- ja söödavaldkonna meetmete rahastamist 2015. aastal, et tagada toidu- ja söödaalaste õigusaktide kohaldamine

18.11.2014   
            
            
               ET
            
            
               Euroopa Liidu Teataja
            
            
               C 410/3
            
         KOMISJONI RAKENDUSOTSUS,
   17. november 2014,
   milles käsitletakse komisjoni rakendusotsusega 2014/C 166/05 hõlmatud 2014. aasta tööprogrammi muutmist ja tööprogrammi vastuvõtmist ning toidu- ja söödavaldkonna meetmete rahastamist 2015. aastal, et tagada toidu- ja söödaalaste õigusaktide kohaldamine
   2014/C 410/04
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega muudetakse nõukogu määrust (EÜ, Euratom) nr 1605/2002 (1), eriti selle artiklit 84,
   võttes arvesse Euroopa Parlamendi ja nõukogu 15. mai 2014. aasta määrust (EL) nr 652/2014, millega nähakse ette sätted toiduahela, loomade tervise ja heaolu ning taimetervise ja taimse paljundusmaterjaliga seotud kulude haldamise kohta ning muudetakse nõukogu direktiive 98/56/EÜ, 2000/29/EÜ ja 2008/90/EÜ, Euroopa Parlamendi ja nõukogu määruseid (EÜ) nr 178/2002, (EÜ) nr 882/2004 ja (EÜ) nr 396/2005, Euroopa Parlamendi ja nõukogu direktiivi 2009/128/EÜ ja Euroopa Parlamendi ja nõukogu määrust (EÜ) nr 1107/2009 ning tunnistatakse kehtetuks nõukogu otsused 66/399/EMÜ, 76/894/EMÜ ja 2009/470/EÜ (2), eriti selle artikli 6 lõikeid 3 ja 5, artikleid 32, 33, 35, artikli 36 lõikeid 1 ja 4 ning artiklit 43,
   ning arvestades järgmist:
   
               (1)
            
            
               Komisjoni 27. mai 2014. aasta rakendusotsusega 2014/C 166/05 (3) võeti vastu 2014. aasta tööprogramm ja selle rahastamisotsus. Eespool nimetatud rakendusotsust on vaja ajakohastada, et lisada pärast kõnealuse rahastamisotsuse vastuvõtmist määratletud täiendavad meetmed.
            
         
               (2)
            
            
               Selleks et tagada 2015. aasta alguses võetavate toidu- ja söödavaldkonna meetmete rakendamine ning toidu- ja sööda- ning taimetervisealaste õigusaktide kohaldamine, on vaja vastu võtta tööprogramm, mida käsitletakse rahastamisotsusena.
            
         
               (3)
            
            
               Komisjoni delegeeritud määruse (EL) nr 1268/2012 (4) artikliga 94 on kehtestatud rahastamisotsuste suhtes kehtivad üksikasjalikud eeskirjad.
            
         
               (4)
            
            
               Asjakohane on anda toetusi ilma projektikonkurssi korraldamata tööprogrammis kindlaks määratud asutustele tööprogrammis esitatud põhjustel.
            
         
               (5)
            
            
               Käesoleva otsuse alusel peaks olema võimalik tasuda hilinenud makse eest viivist vastavalt määruse (EL, Euratom) nr 966/2012 artiklile 92 ja delegeeritud määruse (EL) nr 1268/2012 artikli 111 lõikele 4.
            
         
               (6)
            
            
               Käesoleva otsuse kohaldamiseks on asjakohane määratleda mõiste „oluline muudatus” delegeeritud määruse (EL) nr 1268/2012 artikli 94 lõike 4 tähenduses.
            
         
               (7)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON TEINUD JÄRGMISE OTSUSE:
   Artikkel 1
   Komisjoni rakendusotsuse 2014/C 166/05 muutmine
   Võetakse vastu rakendusotsuses 2014/C 166/05 nimetatud tööprogrammi muudatus, mis on esitatud lisas.
   Artikkel 2
   2015. aasta tööprogrammi heakskiitmine
   Võetakse vastu lisas esitatud tööprogramm määruse (EL) nr 652/2014 artiklite 6, 32, 33, 35, 43 rakendamiseks.
   Artikkel 3
   Rahastamisotsus
   Artiklites 1 ja 2 nimetatud aasta tööprogrammid on rahastamisotsused määruse (EL, Euratom) nr 966/2012 artikli 84 tähenduses.
   Artikkel 4
   Liidu toetus
   Programmi rakendamiseks 2014. aastaks ettenähtud toetuse maksimummäär on 4 820 000 eurot, mis eraldatakse järgmistelt Euroopa Liidu 2014. aasta üldeelarve eelarveridadelt:
   
                
            
            
               2014. aasta eelarve – rida 17 04 01 – 4 600 000 eurot;
            
         
                
            
            
               2014. aasta eelarve – rida 17 04 03 – 220 000 eurot.
            
         Programmi rakendamiseks 2015. aastaks ettenähtud toetuse maksimummäär on 4 050 000 eurot, mis eraldatakse järgmistelt Euroopa Liidu 2015. aasta üldeelarve eelarveridadelt:
   
                
            
            
               2015. aasta eelarve – rida 17 04 03 – 3 930 000 eurot.
            
         Käesoleva otsuse rakendamise eeldus on, et 2015. aasta eelarve projektis ettenähtud eraldised on kättesaadavad pärast seda, kui eelarvepädev institutsioon on 2015. aasta eelarve vastu võtnud, või ajutiste kaheteistkümnendikena.
   Eespool nimetatud eraldised võivad hõlmata ka hilinenud makse eest tasumisele kuuluvat viivist.
   Artikkel 5
   Paindlikkusklausel
   Iga tööprogrammiga seotud meetmete toetuse summa kumulatiivseid muudatusi, mis ei ületa 20 % käesoleva otsuse artiklis 4 sätestatud toetuse summa maksimummäärast, ei käsitata oluliste muudatustena delegeeritud määruse (EL) nr 1268/2012 artikli 94 lõike 4 tähenduses, tingimusel et need muudatused ei mõjuta märkimisväärselt meetmete olemust ja tööprogrammi eesmärke.
   Kooskõlas usaldusväärse finantsjuhtimise ja proportsionaalsuse põhimõtetega võib vastutav eelarvevahendite käsutaja vastu võtta esimeses lõigus osutatud muudatusi.
   Artikkel 6
   Toetused
   Toetusi võib tööprogrammis esitatud tingimustel anda ilma projektikonkurssi korraldamata lisas kindlaks määratud asutustele.
   
      Brüssel, 17. november 2014
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  ELT L 298, 26.10.2012, lk 1.
   
      (2)  ELT L 189, 27.6.2014, lk 1.
   
      (3)  Komisjoni rakendusotsus 2014/C 166/05, 27. mai 2014, milles käsitletakse tööprogrammi vastuvõtmist ja toidu- ja söödavaldkonna meetmete rahastamist 2014. aastal, et tagada toidu- ja söödaalaste õigusaktide kohaldamine (ELT C 166, 3.6.2014, lk 5).
   
      (4)  Komisjoni delegeeritud määrus (EL) nr 1268/2012, 29. oktoober 2012, mis käsitleb Euroopa Parlamendi ja nõukogu määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju) kohaldamise eeskirju (ELT L 362, 31.12.2012, lk 1).
   
      LISA
      2014. ja 2015. aasta tööprogrammid toidu- ja söödavaldkonnas
      1.   SISSEJUHATUS
      
      Kõnealuste programmide eesmärk on ajakohastada vajadusi, mis on sätestatud komisjoni rakendusotsuses 2014/C 166/05 ning võtta vastu rahastamisotsus 2015. aasta alguses võetavate meetmete jaoks.
      Kõnealused tööprogrammid sisaldavad 2014. ja 2015. aastaks rakendusmeetmeid, mille eelarve jaotus on järgmine.
      
                  Kavandatavad meetmed (2014)
               
               
                  Ligikaudne summa
               
            
                  Toetused (2)
               
               
                  170 000 eurot
               
            
                  Hanked (2)
               
               
                  4 650 000 eurot
               
            
                  Muud meetmed (0)
               
               
                  0 eurot
               
            
                  
                     KOKKU (4 meedet 2014. aastal)
                  
               
               
                  
                     4 820 000 eurot
                  
               
            
         
      
                  Kavandatavad meetmed (2015)
               
               
                  Ligikaudne summa
               
            
                  Toetused (3)
               
               
                  2 325 000 eurot
               
            
                  Hanked (4)
               
               
                  1 205 000 eurot
               
            
                  Muud meetmed (1)
               
               
                  400 000 eurot
               
            
                  
                     KOKKU (8 meedet 2015. aastal)
                  
               
               
                  
                     3 930 000 eurot
                  
               
            2.   TOETUSED
      
      Toetusteks ettenähtud eelarve kogueraldis:
      
                   
               
               
                  2014. aastal 170 000 eurot,
               
            
                   
               
               
                  2015. aastal 2 325 000 eurot.
               
            2.1.   Õiguslik alus
      
      Määruse (EL) nr 652/2014 artikli 6 lõige 3, artiklid 33 ja 35
      2.2.   Eelarveread
      
      
                   
               
               
                  2014. aasta eelarve – rida 17 04 03 – 170 000 eurot
               
            
                   
               
               
                  2015. aasta eelarve – rida 17 04 03 – 2 325 000 eurot
               
            2.3.   Kavandatavate meetmete soovituslik nimekiri
      
      
                  Meetmed
                  (2014. aasta eelarve – rida 17 04 03)
               
               
                  Meetmete hinnanguline arv
               
               
                  Meetmete võtmise esialgne kuupäev
               
               
                  Ligikaudne summa
                  (eurodes)
               
            
                  Pestitsiidijääkide kumulatiivse riskihindamise vahend
               
               
                  1 toetusleping
               
               
                  2014. aasta 4. kvartal
               
               
                  70 000
               
            
                  Täiendav toetus OIE-le (Maailma Loomatervise Organisatsioon) loomade heaolu platvormi piirkondlike koosolekute ja meetmete jaoks
               
               
                  1 toetusleping
               
               
                  2014. aasta 4. kvartal
               
               
                  100 000
               
            
         
      
                  Meetmed
                  (2015. aasta eelarve – rida 17 04 03)
               
               
                  Meetmete hinnanguline arv
               
               
                  Meetmete võtmise esialgne kuupäev
               
               
                  Ligikaudne summa
                  (eurodes)
               
            
                  Taimekaitsevahenditele vähe levinud või väikese kasvupinnaga kultuuridel kasutamise lubade taotlemise koordineerimine
               
               
                  1 toetusleping
               
               
                  2015. aasta 1. kvartal
               
               
                  350 000
               
            
                  Kooskõlastatud kontrollikava teatavate toiduainete turustamisel levivate pettuste tuvastamiseks
               
               
                  28 toetuslepingut
               
               
                  2015. aasta 1. kvartal
               
               
                  600 000
               
            
                  Antimikroobse resistentsuse (AMR) kooskõlastatud kontrollikava
               
               
                  28 toetuslepingut
               
               
                  2015. aasta 1. kvartal
               
               
                  1 375 000
               
            2.4.   Rakendatavate meetmete kirjeldused, eesmärgid ja prognoositavad tulemused
      
      
         Pestitsiidijääkide kumulatiivse riskihindamise vahend
      
      ELi rahastatud uurimisprojekti ACROPOLIS raames väljatöötatud infotehnoloogiline vahend on kättesaadav kõikidele pestitsiidide riskihindamisega seotud sidusrühmadele. See vahend põhineb pestitsiididega kokkupuute modelleerimisel tõenäosuse alusel. Komisjon kavatseb seda projekti ajakohastada.
      
         Eesmärk: ajakohastada ACROPOLISE vahendit, et see vastaks paremini komisjoni erivajadustele, ning toetada riski juhtimise eest vastutajaid riskijuhtimisel kasutatavate kriteeriumide väljatöötamisel, hinnates modelleerimisel kasutatud erinevate parameetrite võimalikku mõju riskijuhtimisotsustele.
      Esialgset projekti juhtis Hollandi riiklik tervishoiu- ja keskkonnainstituut (RIVM), kellele tuleks anda täiendavat toetust, et ta saaks tööd ajakohastada ja anda komisjonile asjakohaste riskijuhtimist käsitlevate otsuste tegemisel vajalikku abi.
      
         Oodatavad tulemused: komisjoni konkreetsetele vajadustele vastav vahend, ning komisjonile antud abi (testijuhtumid ja juhised) eesmärgiga võtta vastu riskijuhtimisotsused arvutusparameetrite kohta.
      
         Täiendav toetus OIE-le piirkondlike seminaride jaoks loomade heaolu valdkonnas
      
      Komisjoni rakendusotsusega 2014/C 166/05 kehtestati otsetoetus OIE-le selliste meetmete jaoks nagu ülemaailmsed konverentsid, piirkondlikud seminarid ja koosolekud ning loomade tervist ja heaolu käsitlevad meetmed.
      Komisjon kavatseb anda OIE-le täiendavat otsetoetust lisaseminaride korraldamiseks loomade heaolu valdkonnas.
      
         Eesmärk: suurendada teadlikkust loomade heaolu küsimuste ja loomade heaolu OIE normide (transport, tapmine, hulkuvate koerte kontrollimine) kohaldamise määra kohta.
      
         Oodatav tulemus: suurem teadlikkus loomade heaolustandardite kohta.
      
         Taimekaitsevahenditele vähe levinud või väikese kasvupinnaga kultuuridel kasutamise lubade taotlemise koordineerimine
      
      Seoses taimekaitsevahendite kasutamisega vähe levinud või väikese kasvupinnaga kultuuridel on vaja tagada tõhus kooskõlastamine ja teabevahetus liikmesriikide ja sidusrühmade vahel. Selleks oleks vaja taimetervise valdkonnas luua ELi ekspertide platvorm seoses taimekaitsevahendite kasutamisega vähe levinud või väikese kasvupinnaga kultuuridel. Komisjon esitas Euroopa Parlamendile ja nõukogule aruande Euroopa fondi loomise kohta taimekaitsevahendite kasutamiseks vähe levinud või väikese kasvupinnaga kultuuridel (1). Aruandes jõuti järeldusele, et komisjon on lühikeses ja keskpikas perspektiivis valmis sellise fondi loomisel abistama ja rahaliselt toetama.
      
         Eesmärk: mõne liikmesriigi või rahvusvahelise organisatsiooni juhitava ELi koordineerimisvahendi kaasrahastamine meetmetoetuse vormis, et leida kooskõlastatud lahendused seoses taimekaitsevahendite kasutamisega vähe levinud või väikese kasvupinnaga kultuuridel Euroopa Liidus esinevatele probleemidele.
      
         Oodatav tulemus: piisavaid vahendeid ja meetodeid pakkuvad kooskõlastatud meetmed, millega saab vähendada probleeme, mis esinevad seoses taimekaitsevahendite kasutamisega vähe levinud või väikese kasvupinnaga kultuuridel, tagamaks, et Euroopa põllumajandustootjad suudavad jätkuvalt toota kõrge kvaliteediga põllukultuure.
      
         Kooskõlastatud kontrollikava teatavate toiduainete turustamisel levivate pettuste tuvastamiseks
      
      Kooskõlastatud kontrollikavade alusel tehakse kindlaks teatavate toiduainete turustamisel levivad pettused, kasutades selleks sihipärast kontrolli, sealhulgas liikmesriikide tehtavaid laboratoorseid analüüse. Samasugused meetmed võeti 2013. ja 2014. aastal hobuseliha suhtes.
      
         Eesmärk: pettuste tuvastamine ja kvantifitseerimine.
      
         Oodatav tulemus: ühtlustatud kontrollikavad toidupettuse jälgimiseks, et tarbijate usaldust suurendada. Sellega seoses palub Euroopa Komisjon kõigil liikmesriikidel selliseid kavasid rakendada.
      
         Antimikroobse resistentsuse (AMR) kooskõlastatud kontrollikava
      
      Euroopa Parlamendi ja nõukogu direktiivi 2003/99/EÜ (2) kohaselt peavad liikmesriigid tagama, et seire annab võrreldavad andmed antimikroobse resistentsuse esinemise kohta zoonootilise toimega mõjurites ja muudes ainetes, kuivõrd need kujutavad ohtu rahva tervisele. Samalaadne meede võeti 2014. aastal ning see on veel pooleli.
      Komisjon kehtestas 2011. aastal antimikroobse resistentsuse suhtes viieaastase tegevuskava (3). Üks meetmetest on loomatervishoius antimikroobse resistentsuse ja antimikroobsete ravimite tarvitamise seiresüsteemide tugevdamine.
      
         Eesmärk: antimikroobse resistentsuse seire kooskõlastatud ja kõiki liikmesriike hõlmava kontrollikava kaasrahastamine.
      
         Oodatav tulemus: ühtlustatud kontrollikava toiduahelas resistentsuse seireks, et suurendada tarbijate usaldust ja hinnata resistentsuse arengut toiduahelas. Sellega seoses palub Euroopa Komisjon kõigil liikmesriikidel selliseid kavasid rakendada.
      2.5.   Rakendamine
      
      
         Pestitsiidijääkide kumulatiivse riskihindamise vahend
      
      Rakendamine: meetmed rakendab DG SANCO otse.
      ELi kaasrahastamise maksimummäär: 50 % rahastamiskõlblikest kuludest.
      Toetuse andmise kriteeriumid:
      kavandatud vahendite kvaliteet ja asjakohasus;
      kavandatud eesmärkide üldine kvaliteet, ühtsus ja selgus.
      
         Täiendav toetus OIE-le loomade heaolu platvormi piirkondlike koosolekute ja meetmete jaoks
      
      Rakendamine: meetmed rakendab DG SANCO otse.
      ELi kaasrahastamise maksimummäär: 50 % rahastamiskõlblikest kuludest.
      Toetuse andmise kriteeriumid:
      panus loomade heaoluga seotud poliitilistesse eesmärkidesse;
      kavandatud ürituste kvaliteet.
      
         Taimekaitsevahenditele vähe levinud või väikese kasvupinnaga kultuuridel kasutamise lubade taotlemise kooskõlastamine
      
      Rakendamine: meetmed rakendab DG SANCO otse.
      ELi kaasrahastamise maksimummäär: 50 % rahastamiskõlblikest kuludest.
      Toetuse andmise kriteeriumid:
      ettepaneku asjakohasus meetme eesmärkide suhtes;
      eraldatud vahendite järjekindlus ja asjakohasus.
      
         ELi kooskõlastatud kontrollikava teatavate toiduainete turustamisel levivate pettuste tuvastamiseks
      
      Rakendamine: meetmed rakendab DG SANCO otse.
      ELi kaasrahastamise maksimummäär: 50 % rahastamiskõlblikest kuludest.
      Toetuse andmise kriteeriumid:
      ettepaneku asjakohasus meetme eesmärkide suhtes;
      testide arv ettepanekus võrreldes soovitatud testide arvuga.
      
         Antimikroobse resistentsuse (AMR) kooskõlastatud kontrollikava
      
      Rakendamine: meetmed rakendab DG SANCO otse.
      ELi kaasrahastamise maksimummäär: 50 % rahastamiskõlblikest kuludest.
      Toetuse andmise kriteeriumid:
      ettepaneku asjakohasus meetme eesmärkide suhtes;
      testide arv ettepanekus võrreldes soovitatud testide arvuga.
      3.   HANKED
      
      Hankelepingute jaoks ettenähtud eelarve kogueraldis:
      
                   
               
               
                  2014. aastal 4 650 000 eurot,
               
            
                   
               
               
                  2015. aastal 1 205 000 eurot.
               
            3.1.   Õiguslik alus
      
      Määruse (EL) nr 652/2014 artikli 6 lõige 5, artiklid 34, 35 ja 43
      3.2.   Eelarverida
      
      
                   
               
               
                  2014. aasta eelarve – rida 17 04 01 – 4 600 000 eurot
               
            
                   
               
               
                  2014. aasta eelarve – rida 17 04 03 – 50 000 eurot
               
            
                   
               
               
                  2015. aasta eelarve – rida 17 04 03 – 1 205 000 eurot
               
            3.3.   Kavandatavate lepingute soovituslik nimekiri
      
      
                  Meede
                  (2014. aasta eelarve – rida 17 04 01)
               
               
                  Lepingu liik
               
               
                  Lepingute hinnanguline arv
               
               
                  Meetmete võtmise esialgne kuupäev
               
               
                  Summa
                  (eurodes)
               
            
                  Suu- ja sõrataudi viiruse antigeenide varude uuendamine Euroopa Liidu antigeeni- ja vaktsiinipangas
               
               
                  Hankemenetlus
               
               
                  1
               
               
                  2014. aasta 4. kvartal
               
               
                  4 600 000
               
            
         
      
                  Meede
                  (2014. aasta eelarve – rida 17 04 03)
               
               
                  Lepingu liik
               
               
                  Lepingute hinnanguline arv
               
               
                  Meetmete võtmise esialgne kuupäev
               
               
                  Summa
                  (eurodes)
               
            
                  Teatis likvideerimisprogrammide kohta
               
               
                  Eriteenus / teenus olemasoleva raamlepingu kohaselt
               
               
                  2
               
               
                  2014. aasta 4. kvartal
               
               
                  50 000
               
            
         
      
                  Meetmed
                  (2015. aasta eelarve – rida 17 04 03)
               
               
                  Lepingu liik
               
               
                  Lepingute hinnanguline arv
               
               
                  Meetmete võtmise esialgne kuupäev
               
               
                  Summa
                  (eurodes)
               
            
                  Uuring – kvaliteeti vähendavate taimekahjustajate riskihindamine
                  Läbirääkimistega hankemenetlus Euroopa ja Vahemere maade taimekaitseorganisatsiooniga (EPPO)
               
               
                  Teenus / läbirääkimistega hankemenetlus
               
               
                  1
               
               
                  2015. aasta 1. kvartal
               
               
                  300 000
               
            
                  Tapamajades kuldilõhna avastamiseks kasutatava prototüüpvahendi väljatöötamine
               
               
                  Eriteenus / teenus olemasoleva raamlepingu kohaselt
               
               
                  1
               
               
                  2015. aasta 1. kvartal
               
               
                  170 000
               
            
                  Milano 2015. aasta EXPO-ga seotud üritused
               
               
                  Eriteenus / teenus olemasoleva raamlepingu kohaselt
               
               
                  15
               
               
                  2015. aasta 1. kvartal
               
               
                  500 000
               
            
                  Mõjuhinnangu raames sisesekretsioonisüsteemi kahjustajate tuvastamiseks valitud kriteeriumide hindamine (sõelumine)
               
               
                  Eriteenus / teenus olemasoleva raamlepingu kohaselt
               
               
                  1
               
               
                  2015. aasta 1. kvartal
               
               
                  235 000
               
            3.4.   Rakendamine
      
      Meetmed rakendab DG SANCO otse.
      4.   MUUD MEETMED
      
      4.1.   Toidu- ja Veterinaarametiga (FVO) koos auditeerivate riiklike ekspertide majutus- ja reisikulude hüvitamine
      
      4.2.   Õiguslik alus
      
      Määruse (EL) nr 652/2014 artikkel 32.
      4.3.   Eelarverida
      
      
                   
               
               
                  2015. aasta eelarve – rida 17 04 03 – 400 000 eurot
               
            4.4.   Kavandatavate muude meetmete soovituslik nimekiri
      
      
                  Meede
                  (2015. aasta eelarve – 17 04 03)
               
               
                  Muude meetmete hinnanguline arv
               
               
                  Esialgne kuupäev
               
               
                  Ligikaudne summa
                  (eurodes)
               
            
                  Toidu- ja Veterinaarametiga (FVO) koos auditeerivate riiklike ekspertide majutus- ja reisikulude hüvitamine
               
               
                  130
               
               
                  Kogu 2015. aasta jooksul
               
               
                  400 000
               
            
         (1)  COM(2014) 82 (final), Brüssel, 18.2.2014.
      
         (2)  Euroopa Parlamendi ja nõukogu direktiiv 2003/99/EÜ, 17. november 2003, zoonooside ja zoonootilise toimega mõjurite seire kohta, millega muudetakse nõukogu otsust 90/424/EMÜ ja tühistatakse nõukogu direktiiv 92/117/EMÜ (ELT L 325, 12.12.2003, lk 31).
      
         (3)  Komisjoni teatis Euroopa Parlamendile ja nõukogule COM(2011) 748 „Suureneva antimikroobse resistentsuse (AMR) riski vastane tegevuskava”.